# เจ้าชายมาซาฮิโตะ ฮิตาจิโนะมิยะ
เจ้าชายฮิตาจิ (ญี่ปุ่น: 常陸宮正仁親王殿下; โรมาจิ: Hitachi-no-Miya Masahito Shinnō Denka; อังกฤษ: His Imperial Highness Prince Hitachiอ้างอิงพระนามภาษาอังกฤษ จากเว็บไซต์สำนักพระราชวังเวอร์ชันภาษาอังกฤษ https://www.kunaicho.go.jp/e-about/history/history04.html) ทรงดำรงพระฐานันดรศักดิ์เป็น 親王 (Shinnō) หรือ เจ้าชายชั้นเอกแห่งราชวงศ์ญี่ปุ่น

ทรงเป็นพระราชโอรสในสมเด็จพระจักรพรรดิฮิโรฮิโตะ (จักรพรรดิโชวะ) กับ สมเด็จพระจักรพรรดินีนางาโกะ (จักรพรรดินีโคจุง) 

ทรงเป็นพระราชปิตุลาในสมเด็จพระจักรพรรดิพระองค์ปัจจุบัน (สมเด็จพระจักรพรรดินารูฮิโตะ) และทรงเป็นพระราชอนุชาในสมเด็จพระจักรพรรดิอากิฮิโตะ

เจ้าชายฮิตาจิ ทรงมีพระนามจริงว่า "มาซาฮิโตะ" (ญี่ปุ่น: 正仁; โรมาจิ: Masahito) ส่วน "ฮิตาจิ" เป็นชื่อของราชวงศ์สาขา ซึ่งได้รับพระราชทานจากจักรพรรดิโชวะ หลังจากที่เจ้าชายทรงอภิเษกสมรส โดยสำนักพระราชวังญี่ปุ่นมีการระบุพระนามของพระองค์ในภาษาอังกฤษว่าเป็น "Prince Hitachi" (เจ้าชายฮิตาจิ)

ปัจจุบันเจ้าชายฮิตาจิทรงเป็นรัชทายาทลำดับที่สามแห่งการสืบราชสันตติวงศ์ตามกฎหมายราชวงศ์ญี่ปุ่น มาตราที่ 2 ข้อ 7

สัญลักษณ์ประจำพระองค์ (お印) ต้นโอกาทามะ (黄心樹) 

ที่ประทับหลัก วังฮิตาจิ หรือ วังโทคิวามัตสึ (常盤松御用邸) เขตชิบูยะ กรุงโตเกียว

 พระประวัติ 

 เจ้าชายโยชิ (มาซาฮิโตะ) 

 การประสูติ 
วันที่ 28 พฤศจิกายน พ.ศ. 2478 (ปีโชวะที่ 10) เวลา 07:27 น. สมเด็จพระจักรพรรดินีนางาโกะทรงประสูติพระราชโอรสพระองค์ที่ 2 ณ ห้องประสูติ พระตำหนักเมจิชั้นใน (明治宮殿) พระราชวังอิมพีเรียล กรุงโตเกียว

วันที่ 4 ธันวาคม พ.ศ. 2478 มีการจัดพิธีสรงน้ำ (浴湯の儀) และพิธีเฉลิมพระนาม (命名の儀) ซึ่งเป็นธรรมเนียมราชสำนักที่จัดหลังจากการประสูติประมาณ 7 วัน ในพิธีนี้จะมีการตั้งพระนามและกำหนดสัญลักษณ์ประจำพระองค์ 

เนื่องจากทรงเป็นพระราชโอรสในสมเด็จพระจักรพรรดิฮิโรฮิโตะ พระราชโอรสทรงได้รับพระราชทานพระนามจากสมเด็จพระจักรพรรดิว่า "มาซาฮิโตะ" (ญี่ปุ่น: 正仁; โรมาจิ: Masahito) และได้รับพระนามขาน (御称号) ตามธรรมเนียมราชสำนักว่า "โยชิ" (ญี่ปุ่น: 義宮; โรมาจิ: Yoshi-no-miya)

ณ วันประสูติ เนื่องจากพระองค์ทรงเป็นพระราชโอรสในสมเด็จพระจักรพรรดิ ดังนั้นพระองค์จึงทรงดำรงพระฐานันดรศักดิ์เป็น 親王 (Shinnō) หรือ เจ้าชายชั้นเอกแห่งราชวงศ์ญี่ปุ่น ตามกฎหมายราชวงศ์ญี่ปุ่น

ดังนั้นพระนามเต็มหลังจากประสูติ คือ 義宮正仁親王殿下 (Yoshi-no-Miya Masahito Shinnō Denka) สำนักพระราชวังระบุพระนามในวัยพระเยาว์เป็นภาษาอังกฤษว่า Prince Yoshi (เจ้าชายโยชิ)

สัญลักษณ์ประจำพระองค์ (お印) ถูกกำหนดเป็น ต้นอากาทามะ (黄心樹) 
thumb|267x267px|สัญลักษณ์ประจำพระองค์ ต้นโอกาทามะ
เจ้าชายโยชิ (มาซาฮิโตะ) ทรงเป็นพระราชบุตรพระองค์ที่ 6 จากทั้งหมด 7 พระองค์ ทรงมีพระเชษฐภคณี 4 พระองค์, พระเชษฐา 1 พระองค์, และพระขณิษฐา 1 พระองค์ ดังนี้

 เจ้าหญิงเทรุ (ชิเกโกะ) พระเชษฐภคณี
 เจ้าหญิงฮิซะ (ซาจิโกะ) พระเชษฐภคณี
 เจ้าหญิงทากะ (คาซูโกะ) พระเชษฐภคณี
 เจ้าหญิงโยริ (อัตสึโกะ) พระเชษฐภคณี
 เจ้าชายสึงุ (อากิฮิโตะ) พระเชษฐา
 เจ้าชายโยชิ (มาซาฮิโตะ)
 เจ้าหญิงซูงะ (ทากาโกะ) พระขณิษฐา

thumb|342x342px|เจ้าชายโยชิ เมื่อ พ.ศ. 2482พระองค์ทรงประชวรโรคโปลิโอตั้งแต่ทรงพระเยาว์ โดยสมเด็จพระจักรพรรดินีนางาโกะ พระชนนี เป็นผู้ค้นพบการประชวรนี้

 การศึกษา 

 พ.ศ. 2485 ทรงเข้าศึกษาระดับชั้นประถมศึกษา ที่โรงเรียนประถมศึกษากาคุชูอิน (学習院初等科)
 เจ้าชายสึงุ (อากิฮิโตะ)กับพระองค์ ย้ายไปประทับที่วังนิกโก ทาโมซาวะ (日光田母沢御用邸記念公園) เพื่อลี้ภัยการโจมตีทางอากาศ 
 นางเอลิซาเบธ เกรย์ วินนิ่ง (エリザベス・ヴァイニング) ถูกคัดเลือกจากกองบัญชาการทหารของผู้บัญชาการทหารสูงสุดฝ่ายสัมพันธมิตร (連合国軍最高司令官総司令部) ให้เป็นพระอาจารย์สอนภาษาอังกฤษแก่พระองค์ รวมทั้งพระเชษฐภคิณี พระเชษฐา และพระขณิษฐาแปลจากวิกิพีเดียญี่ปุ่น https://ja.wikipedia.org/wiki/エリザベス・ヴァイニング
 วันที่ 2 กันยายน พ.ศ. 2488 (ปีโชวะที่ 20) ญี่ปุ่นได้ลงนามในตราสารยอมจำนนอย่างเป็นทางการ และเป็นจุดจบของสงครามโลกครั้งที่ 2
 ทรงศึกษาระดับชั้นมัธยมศึกษาตอนต้นและตอนปลาย ที่โรงเรียนมัธยมชายกาคุชูอิน (学習院中・高等科)  
 พ.ศ. 2501 ทรงสำเร็จการศึกษาระดับปริญญาตรี สาขาวิชาเคมี คณะวิทยาศาสตร์ มหาวิทยากาคุชูอิน (学習院大学)

 บรรลุนิติภาวะ 
วันที่ 28 พฤศจิกายน พ.ศ. 2498 เจ้าชายโยชิทรงมีพระชนมายุครบ 20 ชัณษา ซึ่งถือว่าทรงบรรลุนิติภาวะตามประมวลกฎหมายแพ่งและพาณิชย์ของญี่ปุ่น และมีการจัดพิธีบรรลุนิติภาวะตามธรรมเนียมของราชวงศ์ ซึ่งพระองค์ได้รับพระราชทานเครื่องราชอิสริยาภรณ์เกียรติคุณและราชมิตราภรณ์อันสูงส่งยิ่งดอกเบญจมาศ ชั้นสายสะพาย

 เจ้าชายฮิตาจิ 

 การอภิเษกสมรส 
thumb|200x200px|เจ้าชายและเจ้าหญิงฮิตาจิ เมื่อ พ.ศ. 2508
วันที่ 21 กุมภาพันธ์ พ.ศ. 2507 มีการนัดดูตัวระหว่างเจ้าชายโยชิ และนางสาวฮานาโกะ สึงารุ เพื่อทำการอภิเษกสมรส โดยนางสาวฮานาโกะ สึงารุ เป็นธิดาคนที่สี่ของนายโยชิตากะ สึงารุ (津軽 義孝) ซึ่งเป็นผู้นำตระกูลสึงารุ (津軽氏) รุ่นที่ 14 โดยตระกูลดังกล่าวเคยปกครองแคว้นฮิโรซากิ (弘前藩) ปัจจุบันคือจังหวัดอาโอโมริ

วันที่ 14 เมษายน พ.ศ. 2507 มีการจัดพิธี "โนะไซ" (納采の儀) หรือพิธีหมั้น

วันที่ 15 กันยายน พ.ศ. 2507 มีการจัดพิธี "โคกคิ" (告期の儀) หรือพิธีกำหนดวันอภิเษกสมรส
thumb|200x200px|เจ้าชายและเจ้าหญิงฮิตาจิ เมื่อ พ.ศ. 2554
วันที่ 30 กันยายน พ.ศ. 2507 เจ้าชายโยชิ ทรงอภิเษกสมรสกับนางสาวฮานาโกะ สึงารุ คลิปงานพิธีอภิเษกสมรส https://www.youtube.com/watch?v=bSSbe3oXWDE

ในวันเดียวกัน สมเด็จพระจักรพรรดิฮิโรฮิโตะ พระราชทานราชวงศ์สาขา "ฮิตาจิ" ให้กับเจ้าชายโยชิ ซึ่งถือเป็นราชวงศ์สาขาแรกที่ถูกตั้งขึ้นหลังจากช่วงสงครามและภายใต้กฎหมายราชวงศ์สมัยปัจจุบัน โดย "ฮิตาจิ" มีที่มาจากชื่อแคว้นฮิตาจิ (常陸国) ปัจจุบันอยู่ภายใต้จังหวัดอิบารากิ  

ดังนั้นพระนามเต็มของพระองค์จึงเป็น 常陸宮正仁親王殿下 (Hitachi-no-Miya Masahito Shinnō Denka) โดยสำนักพระราชวังระบุพระนามในภาษาอังกฤษว่าเป็น His Imperial Highness Prince Hitachi (เจ้าชายฮิตาจิ)  

นางสาวฮานาโกะ สึงารุ ได้รับฐานันดรศักดิ์เป็น 親王妃 (Shinnōhi) หรือ พระชายาในเจ้าชายชั้นเอกแห่งราชวงศ์ญี่ปุ่น และมีพระนามเต็มว่า 正仁親王妃華子殿下 (Masahito Shinnōhi Hanako Denka) โดยสำนักพระราชวังระบุพระนามในภาษาอังกฤษว่าเป็น Her Imperial Highness Princess Hitachi (เจ้าหญิงฮิตาจิ)  

เจ้าชายและเจ้าหญิงฮิตาจิ ทรงไม่มีพระโอรส-ธิดาด้วยกันแม้แต่พระองค์เดียว

ทั้งสองพระองค์ประทับอยู่ที่ วังฮิตาจิ หรือ วังโทคิวามัตสึ (常盤松御用邸) เขตชิบูยะ กรุงโตเกียว ซึ่งถือว่าเป็นราชวงศ์สาขาราชวงศ์เดียวที่ประทับอยู่นอกเขตพระราชฐานอากาซากะ (赤坂御用地)

 ราชวงศ์สาขาฮิตาจิ 
สมาชิกราชวงศ์สาขาฮิตาจิ ประกอบด้วย
20x20px  20x20pxรุ่นพระนามความสัมพันธ์เข้าร่วมสิ้นสุดตราผู้ก่อตั้งเจ้าชายฮิตาจิผู้นำราชวงศ์สาขา30 กันยายน 2507 (วันอภิเษกสมรส) -150x150pxเจ้าหญิงฮิตาจิพระชายา30 กันยายน 2507 (วันอภิเษกสมรส) -สมาชิกรุ่นที่ 1ไม่มีพระโอรส-ธิดา
ตราประจำราชวงศ์สาขาฮิตาจิ ประกอบด้วยดอกเบญจมาศอยู่ตรงกลาง ซึ่งสื่อถึงราชวงศ์ญี่ปุ่น และล้อมรอบด้วยต้นโอกาทามะ (黄心樹) ซึ่งเป็นสัญลักษณ์ประจำพระองค์ของเจ้าชายฮิตาจิ

 พระกรณียกิจ 

 งานราชสำนัก 

 ทรงตามเสด็จสมเด็จพระจักรพรรดิ และสมเด็จพระจักรพรรดินีออกมหาสมาคม เนื่องในวันขึ้นปีใหม่
 ทรงเข้าร่วมพิธี "อุตาไก ฮาจิเมะ" (歌会始の儀) ซึ่งเป็นธรรมเนียมประจำปีในพระราชสำนัก โดยจะมีการร่วมกันขับร้องบทกวีในท่วงทำนองโบราณตามแบบแผนดั้งเดิมของญี่ปุ่น 
 ทรงเข้าร่วมพิธี "โคโชฮาจิ" (講書始の儀) เป็นพิธีที่จัดขึ้นทุกปีในเดือนมกราคม โดยสมเด็จพระจักรพรรดิและสมเด็จพระจักรพรรดินี พร้อมสมาชิกราชวงศ์ จะเสด็จออกรับฟังการบรรยายจากผู้ทรงคุณวุฒิในสาขาวิชามนุษยศาสตร์ สังคมศาสตร์ และวิทยาศาสตร์ 
 ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงการในประเทศญี่ปุ่น ที่เขตพระราชฐานอาคะซะกะกรุงโตเกียว 

อย่างไรก็ตามในช่วงหลัง พระองค์ไม่ได้เสด็จเข้าร่วมเนื่องจากพระชัณษามากและการประชวรของพระองค์

 งานด้านวิชาการ 
 พ.ศ. 2501 หลังจากทรงสำเร็จการศึกษาระดับปริญญาตรี ทรงเป็นนักศึกษาวิจัยที่ภาควิชาสัตววิทยา คณะวิทยาศาสตร์ มหาวิทยาลัยโตเกียว
 พ.ศ. 2512 - 2544 ทรงเป็นผู้ช่วยนักวิจัยของมูลนิธิเพื่อการวิจัยโรคมะเร็งแห่งประเทศญี่ปุ่น
 พระองค์ทรงตีพิมพ์บทความวิชาการจำนวน 40 ฉบับในภาษาอังกฤษ และ 39 ฉบับในภาษาญี่ปุ่น เกี่ยวกับการก่อเกิดมะเร็งและชีววิทยามะเร็ง ในวารสารวิชาการระดับนานาชาติ ซึ่งผลงานวิจัยเหล่านี้ได้รับการยกย่องอย่างสูงจากทั่วโลก
 พ.ศ. 2542 ทรงได้รับแต่งตั้งให้เป็นสมาชิกกิตติมศักดิ์สมาคมวิจัยโรคมะเร็งแห่งประเทศเยอรมนี (Deutsche Krebsgesellschaft) ซึ่งถือว่าเป็นสมาชิกต่างชาติคนแรกของสมาคม
 พ.ศ. 2559 ทรงรับรางวัล Grand Prize of the Paris Charter Against Cancer ประจำปี 2016 ถือเป็นรางวัลอันทรงเกียรติสูงสุดระดับนานาชาติในการต่อสู้กับโรคมะเร็ง โดยจะมอบให้แก่บุคคลสำคัญที่ได้อุทิศตนอย่างต่อเนื่องและมีผลงานทางสังคมที่โดดเด่นในการบริหารจัดการโรคและการคุ้มครองผู้ป่วย

 งานพิธี 
ทรงร่วมงานครบรอบต่างๆในสมาคมที่พระองค์ดำรงตำแหน่งประธานกิตติมศักดิ์ เช่น

 งานอนุรักษ์นกป่า ครั้งที่ 60 (2549) , ครั้งที่ 63 (2552)
 งานปีใหม่ของเมซงฟรังโก-ฌาโปแนส์ (日仏会館) (2560)
 พิธีมอบรางวัลงานนวัตกรรมแห่งชาติ ปี 2566 
 นิทรรศการสิ่งประดิษฐ์และนวัตกรรมของนักเรียนนักศึกษาทั่วญี่ปุ่น ครั้งที่ 82 (2567) 
 งานมอบรางวัลทางวิชาการกองทุนวิจัยมะเร็งเจ้าหญิงทากามัตสึ (高松宮妃癌研究基金) (2567) 

 ตำแหน่งในองค์กร  

 สมาชิกสภาราชวงศ์ญี่ปุ่น (2532 - 2534, 2550 - 2558)แปลจากวิกิพีเดียภาษาญี่ปุ่น https://ja.wikipedia.org/wiki/常陸宮正仁親王
 ประธานสมาคมอนุรักษ์นกแห่งประเทศญี่ปุ่น (日本鳥類保護連盟)
 ประธานสมาคมเด็กพิการแห่งญี่ปุ่น
 ประธานสถาบันนวัตกรรมและการประดิษฐ์แห่งประเทศญี่ปุ่น (発明協会)
 ประธานสมาคมญี่ปุ่น-เดนมาร์ก
 ประธานมูลนิธิไหมไดนิปปอน
 ประธานสมาคมฟื้นฟูสมรรถภาพคนพิการแห่งประเทศญี่ปุ่น (本障害者リハビリテーション協会)
 ประธานสมาคมศิลปะแห่งญี่ปุ่น (日本美術協会)
 ประธานสมาคมสวนสัตว์โตเกียว (東京動物園協会)
 ประธานเมซงฟรังโก-ฌาโปแนส์ (日仏会館)
 ประธานกองทุนวิจัยมะเร็งเจ้าหญิงทากามัตสึ (高松宮妃癌研究基金)
 ประธานกิตติมศักดิ์สมาคมญี่ปุ่น-สวีเดน
 ประธานกิตติมศักดิ์สมาคมญี่ปุ่น-เบลเยียม
 ประธานกิตติมศักดิ์มูลนิธิเพื่อการวิจัยโรคมะเร็งแห่งประเทศญี่ปุ่น
 รองประธานกิตติมศักดิ์สภากาชาดญี่ปุ่น (日本赤十字社)
 สมาชิกกิตติมศักดิ์สมาคมวิจัยโรคมะเร็งแห่งประเทศเยอรมนี (Deutsche Krebsgesellschaft)
 สมาชิกกิตติมศักดิ์สมาคมเคมีแห่งประเทศญี่ปุ่น (日本化学会)

 เสด็จเยือนต่างประเทศ 

 25x25px|Flag of Denmark เดนมาร์ก 

 วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 1 - 11 พฤษภาคม พ.ศ. 2526 เสด็จพร้อมเจ้าหญิงฮิตาจิ เพื่อเข้าร่วมงาน Japan Expo
 วันที่ 6 - 14 มีนาคม พ.ศ. 2534 เสด็จพร้อมเจ้าหญิงฮิตาจิ เพื่อเข้าร่วมงานศิลปหัตถกรรมและภาพพิมพ์ญี่ปุ่น

 25x25px|Flag of France ฝรั่งเศส 

 วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 29 มิถุนายน - 9 กรกฎาคม พ.ศ. 2546 เสด็จพร้อมเจ้าหญิงฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ
 วันที่ 12 - 23 กันยายน พ.ศ. 2550 เสด็จพร้อมเจ้าหญิงฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ
 วันที่ 18 - 28 กันยายน พ.ศ. 2552 เสด็จพร้อมเจ้าหญิงฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ
 วันที่ 14 - 22 กรกฎาคม พ.ศ. 2557 เสด็จพร้อมเจ้าหญิงฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ
 วันที่ 31 มกราคม - 4 กุมภาพันธ์ พ.ศ. 2559 เสด็จพร้อมเจ้าหญิงฮิตาจิ เพื่อรับรางวัล Grand Prize of the Paris Charter Against Cancer

 25x25px|Flag of Switzerland สวิตเซอร์แลนด์ 

 25x25px|Flag of Belgium เบลเยียม 

 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_the_Netherlands.svg|alt=Flag of the Netherlands|left|25x25pxเนเธอร์แลนด์ 

 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Italy.svg|alt=Flag of Italy|left|25x25pxอิตาลี 

 วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)

alt=Flag of the United Kingdom (3-5)|left|25x25px

 สหราชอาณาจักร 

 วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 6 - 14 กรกฎาคม พ.ศ. 2554 เสด็จพร้อมเจ้าหญิงฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ

alt=Flag of Germany|left|25x25px

 เยอรมนี 

 วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 18 - 28 กันยายน พ.ศ. 2552 เสด็จพร้อมเจ้าหญิงฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ

 25x25px|Flag of Monaco โมนาโก 

 วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 8 - 15 กรกฎาคม พ.ศ. 2553 เสด็จพร้อมเจ้าหญิงฮิตาจิ ทรงเข้าร่วมงานนิทรรศการ "เกียวโต - โตเกียว จากซามูไรสู่มังงะ"
 วันที่ 17 - 30 มีนาคม พ.ศ. 2542 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ
 วันที่ 13 - 17 เมษายน พ.ศ. 2548 เสด็จพร้อมเจ้าหญิงฮิตาจิ ทรงร่วมงานพระศพเจ้าชายแรนีเยที่ 3 เจ้าผู้ครองโมนาโก

left|frameless|25x25px

 ไทย 

 วันที่ 12 ตุลาคม - 3 ธันวาคม พ.ศ. 2508 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 7 - 14 มกราคม พ.ศ. 2531 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ
 วันที่ 28 สิงหาคม - 5 กันยายน พ.ศ. 2539 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of the United States (1912-1959)|left|25x25px

 สหรัฐอเมริกา 

 วันที่ 10 - 20 กันยายน พ.ศ. 2514 เสด็จพร้อมเจ้าหญิงฮิตาจิ ทรงร่วมพิธีเปิดอาคาร Japan House ของสมาคมญี่ปุ่น-อเมริกา ที่นิวยอร์ก
 วันที่ 29 มีนาคม - 10 เมษายน พ.ศ. 2521 เสด็จพร้อมเจ้าหญิงฮิตาจิ เป็นการส่วนพระองค์
 วันที่ 12 - 24 กันยายน พ.ศ. 2524 เสด็จพร้อมเจ้าหญิงฮิตาจิ ทรงร่วมงานวันครบรอบ 75 ปี ของสมาคมญี่ปุ่น-อเมริกา ที่นิวยอร์ก
 วันที่ 27 กุมภาพันธ์ - 5 มีนาคม พ.ศ. 2525 เสด็จพร้อมเจ้าหญิงฮิตาจิ เยือนเมืองโฮโนลูลู รัฐฮาวาย เป็นการส่วนพระองค์
 วันที่ 15 - 26 มิถุนายน พ.ศ. 2528 เสด็จพร้อมเจ้าหญิงฮิตาจิ ทรงเยือนรัฐฮาวาย เพื่อเข้าร่วมงานครบรอบ 100 ปีการอพยพของชาวญี่ปุ่น
 วันที่ 16 - 21 กุมภาพันธ์ พ.ศ. 2534 เสด็จพร้อมเจ้าหญิงฮิตาจิ ทรงเยือนรัฐฮาวาย เพื่อเข้าร่วมงานสัมมนาโรคมะเร็ง
 วันที่ 3 - 17 พฤศจิกายน พ.ศ. 2536 เสด็จพร้อมเจ้าหญิงฮิตาจิ เพื่อเข้าร่วมงานครบรอบ 100 ปีการก่อตั้งสมาคมญี่ปุ่น-อเมริกา ณ ซานฟรานซิสโก
 วันที่ 4 - 14 มิถุนายน พ.ศ. 2542 เสด็จพร้อมเจ้าหญิงฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ
 วันที่ 22 - 28 มกราคม พ.ศ. 2547 เสด็จพร้อมเจ้าหญิงฮิตาจิ ทรงเยือนรัฐฮาวาย เพื่อเข้าร่วมงานสัมมนาโรคมะเร็ง

 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Nepal.svg|alt=Flag of Nepal|left|30x30pxเนปาล 

 วันที่ 24 กุมภาพันธ์ - 5 มีนาคม พ.ศ. 2513 เสด็จพร้อมเจ้าหญิงฮิตาจิ ทรงร่วมงานอภิเษกสมรสของมกุฎราชกุมารพีเรนทระแห่งเนปาล

 25x25px|Flag of Sweden สวีเดน 

 วันที่ 1 - 11 พฤษภาคม พ.ศ. 2526 เสด็จพร้อมเจ้าหญิงฮิตาจิ เพื่อเข้าร่วมงาน Japan Expo
 วันที่ 6 - 14 มีนาคม พ.ศ. 2534 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Malaysia มาเลเซีย 

 25x25px|ธงชาติสิงคโปร์ สิงคโปร์ 

 วันที่ 13 - 21 กุมภาพันธ์ พ.ศ. 2527 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ
 วันที่ 6 - 14 กันยายน พ.ศ. 2543 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Brazil|left|25x25px

 บราซิล 
alt=Flag of Paraguay|left|25x25px

 ปารากวัย 

 วันที่ 25 กันยายน - 9 ตุลาคม พ.ศ. 2529 เสด็จพร้อมเจ้าหญิงฮิตาจิ ทรงร่วมงานครบรอบ 50 ปีการอพยพของชาวญี่ปุ่น

alt=Flag of Chile|left|25x25px

 ชิลี 

 วันที่ 3 - 17 พฤศจิกายน พ.ศ. 2536 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ
 วันที่ 17 - 30 กันยายน พ.ศ. 2540 เสด็จพร้อมเจ้าหญิงฮิตาจิ ทรงร่วมงานครบรอบ 100 ปีความสัมพันธ์ระหว่างประเทศ

 25x25px|Flag of Ecuador เอกวาดอร์ 

 วันที่ 3 - 17 พฤศจิกายน พ.ศ. 2536 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Finland|left|25x25px

 ฟินแลนด์ 

 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Romania.svg|alt=Flag of Romania|left|25x25pxโรมาเนีย 

 วันที่ 19 - 30 กันยายน พ.ศ. 2538 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Brunei บรูไน 

 วันที่ 28 สิงหาคม - 5 กันยายน พ.ศ. 2539 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Guatemala กัวเตมาลา 

 วันที่ 17 - 30 กันยายน พ.ศ. 2540 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Greece กรีซ 

 วันที่ 17 - 30 มีนาคม พ.ศ. 2542 เสด็จพร้อมเจ้าหญิงฮิตาจิ ทรงร่วมงานครบรอบ 100 ปีความสัมพันธ์ระหว่างประเทศ
 วันที่ 23 - 30 สิงหาคม พ.ศ. 2547 เสด็จพร้อมเจ้าหญิงฮิตาจิ ทรงร่วมชมงานการแข่งขันโอลิมปิค 2004

 25x25px|Flag of Canada (Pantone) แคนาดา 

 วันที่ 4 - 14 มิถุนายน พ.ศ. 2542 เสด็จพร้อมเจ้าหญิงฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ

 25x25px|Flag of Panama ปานามา 

 วันที่ 17 - 27 เมษายน พ.ศ. 2544 เสด็จพร้อมเจ้าหญิงฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Italy|left|25x25px

 อิตาลี 

 วันที่ 29 มิถุนายน - 9 กรกฎาคม พ.ศ. 2546 เสด็จพร้อมเจ้าหญิงฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ

 25x25px|Flag of Nicaragua นิการากัว 

 25x25px|Flag of El Salvador เอลซัลวาดอร์ 

 วันที่ 30 กันยายน - 10 ตุลาคม พ.ศ. 2548 เสด็จพร้อมเจ้าหญิงฮิตาจิ ทรงร่วมงานครบรอบ 70 ปีความสัมพันธ์ระหว่างประเทศ

 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Peru_(state).svg|alt=Flag of Peru (state)|left|25x25pxเปรู 

 25x25px|Flag of Bolivia โบลิเวีย 

 วันที่ 11 - 22 มิถุนายน พ.ศ. 2552 เสด็จพร้อมเจ้าหญิงฮิตาจิ ทรงร่วมงานครบรอบ 110 ปีการอพยพของชาวญี่ปุ่น

alt=Flag of Tonga|left|25x25px

 ตองงา 

 วันที่ 25 - 31 มีนาคม พ.ศ. 2555 เสด็จพร้อมเจ้าหญิงฮิตาจิ ทรงร่วมงานพระบรมศพสมเด็จพระราชาธิบดีจอร์จ ตูโปอูที่ 5

 พระอิสริยยศ 

 ลำดับพระอิสริยยศ 
 28 พฤศจิกายน พ.ศ. 2478 – 30 กันยายน พ.ศ. 2507 : เจ้าชายโยชิ (ญี่ปุ่น: 義宮正仁親王殿下; โรมาจิ: Yoshi-no-Miya Masahito Shinnō Denka; อังกฤษ: His Imperial Highness Prince Yoshi)
 30 กันยายน พ.ศ. 2507 – ปัจจุบัน : เจ้าชายฮิตาจิ (ญี่ปุ่น: 常陸宮正仁親王殿下; โรมาจิ: Hitachi-no-Miya Masahito Shinnō Denka; อังกฤษ: His Imperial Highness Prince Hitachi)

 เครื่องราชอิสริยาภรณ์ 

 ญี่ปุ่น 

 80x80px|2600th National Anniversary Commemorative Medal 1940 (Japan) เหรียญที่ระลึกงานฉลอง 2,600 ปี แห่งการสถาปนาจักรวรรดิญี่ปุ่น (2483)
 80x80px เครื่องราชอิสริยาภรณ์เกียรติคุณและราชมิตราภรณ์อันสูงส่งยิ่งดอกเบญจมาศ ชั้นสายสะพาย (2498) 

 ต่างประเทศ 

 80x80px|Order of the Elephant Ribbon bar เครื่องราชอิสริยาภรณ์ไอยรา - ประเทศเดนมาร์ก (2508)
 80x80px|Cordone di gran Croce OMRI BAR เครื่องอิสริยาภรณ์คุณธรรมแห่งสาธารณรัฐอิตาลี ชั้นประถมาภรณ์ - ประเทศอิตาลี (2508)
 78x78px|Ord.Rajanya.Nepal-Ribbon Order of Ojaswi Rajanya - ประเทศเนปาล (2513)อ้างอิงจาก pdf file https://www.omsa.org/files/jomsa_arch/Splits/1988/153251_JOMSA_Vol39_12_19.pdf
 80x80px|National Order of Merit (Paraguay) - ribbon bar National Order of Merit (Paraguay) ชั้นประถมาภรณ์พิเศษ - ประเทศปารากวัย (2530) 

 ปริญญากิตติมศักดิ์ 

 ปริญญากิตติมศักดิ์สาขาวิทยาศาสตร์ มหาวิทยาลัยจอร์จ วอชิงตัน (George Washington University) (2540)
 ปริญญากิตติมศักดิ์สาขาวิทยาศาสตร์ มหาวิทยาลัยมินนิโซตา (2541)

 เกร็ด 

 ในสมัยพระเยาว์ พระองค์ทรงได้รับฉายาว่า "คาเซะจัง" (火星ちゃん) ซึ่งมีที่มาจากตัวละครในการ์ตูนยอดนิยมในยุคนั้น
 วันอภิเษกสมรสของเจ้าชายและเจ้าหญิง จัดขึ้นใน พ.ศ. 2507 ซึ่งเป็นปีเดียวกับที่ญี่ปุ่นเป็นเจ้าภาพโอลิมปิคปี 1964 และเป็นปีที่เปิดใช้งานรถไฟความเร็วสูงชิงกันเซ็น
 พระองค์มีโอกาสได้รับฟังคำสอนจากศาสนาคริสต์ ซึ่งถัดมาเจ้าชายมิกาซะได้ออกมาปฏิเสธข้อสันนิษฐานที่ว่าเจ้าชายฮิตาจิทรงเป็นคริสเตียน ในปี พ.ศ. 2520

 ราชตระกูล